Leonor Katalina Zweibrückengoa

Eleonore Katharine Palatinatu-Zweibrücken-Kleeburgekoa (alemanez: Eleonore Katharine von Pfalz-Zweibrücken-Kleeburg; Söderköping, 1626ko maiatzaren 17a – Osterholz, Bremengo Dukerria, 1692ko martxoaren 3a) sortze osteko printzesa, langravinea eta erregeordea izan zen. Suediako Kristina erreginaren lehengusina eta Karlos X.a Gustavo Suediako erregearen arreba izan zen. Neba 1654an tronuan jarri ondoren, bera eta haurrideak Suediako printze eta printzesa erregetzat hartu ziren.Ulf Sundberg in Kungliga släktband, Historiska media, Lund, 2004,  p. 281 Frederiko Hesse-Eschwegekoaren (1617–1655) emazte gisa, ezkontzaz Hesse-Eschwegeko Landgravine zen, eta senarraren heriotzaren ostean, bere lurren erregeorde eta administratzailea izan zen (1655–1692). 

 Bizitza 
Leonor Stegeborg gazteluan jaio zen1626. urtean Suediako Östergötlanden. Gurasoak Katalina Vasa Suediako printzesa eta Joan Kasimir Palatinatu-Zweibrücken-Kleeburgeko kondea izan ziren. Ama  Gustavo II.a Adolfo Suediako erregearen arrebaorde zaharrena eta Karlos IX.a Suediako erregearen alaba zaharrena zen. Gurasoak, bigarren mailako lehengusuak zirenak, Suedian bizi ziren 1622tik, eta Leonor eta haurrideak, Maria Eufrosina Zweibrückengo ahizpa barne, Suedian hazi ziren Kristina Suediako lehengusinaren haurride gisa. Leonor Kristina baino zazpi hilabete zaharragoa baino ez zen, eta tutore bera zuten, Johannes Matthiæ.

 Ezkontza 
Maurizio Hesse-Kasselgo landgravearen seme zen Frederiko Hesse-Eschwegeko landgravearekin ezkontzeko negoziazioak 1643. urtean hasi ziren. Landgrave hori gurasoen bigarren lehengusua zen eta bederatzi urte zaharragoa. Negoziazio prozesua zaila suertatu zen, baina 1646. urteko ekainean bukatu zen. Aitak 20.000 gulden eman zizkion. Ezkontza Stockholmgo Tre Kronor gazteluan izan zen, 1646. urteko irailaren 6an.

Ezkontzaren ostean, Leonorrek "belauniko" zegoen senarraren aurrean aitortu zuen Beschon izeneko aktore frantziar batekin abentura bat izan zuela eta haurdun zegoela. Frederikok ezer gertatu ez balitz bezala jokatzea erabaki zuen, eta hori ezkutatu, baina eskandalu ezaguna sortu zen. Beschonek Leonorri idatzi zion konposizio bat eskutitz batekin batera 1647. urteko otsailaren 28an, baina berak nebari eman zion; dokumentu hori Stegeborgen bildumaren zati gisa gordetzen da. 1648. urtean, Margareta Brahe erreginaren dontzeila aipatu zuen bere "babesik maiteena" bezala, Margareta Brahek seme ez-legitimoa erditu zuenean defendatu zuen eta.

 Ondorengoak 
 Margarita Hesse-Eschwegekoa (Erfurt, 1647ko martxoaren 31 - 1647ko urriaren 19a).
 Kristina Hesse-Eschwegekoa (Kassel, 1649ko urriaren 30a - Bevern, 1702ko martxoaren 18a) Fernando Alberto I.a Brunswick-Luneburgo-Bevernekoarekin ezkondu zen 1667an.
 Isabel Hesse-Eschwegekoa (Eschwege, 1650eko apirilaren 7a - 1651ko apirilaren 27a).
 Juliana Hesse-Eschwegekoa (Eschwege, 1652ko maiatzaren 14a - IJsselstein, 1693ko ekainaren 20a), 1680an Johann Jakob Marchand Lilienburgoko baroiarekin ezkondua.
 Carlota Hesse-Eschwegekoa (Eschwege, 1653ko irailaren 3a - Bremen, 1708ko otsailaren 7a) Augusto printzearekin (Augusto Saxonia-Weissenfelsko dukearen semea) ezkondu zen lehenik 1673an, eta Juan Adolfo Bentheim-Tecklenburg-eko kondearekin (1693an dibortziatuak) bigarren aldiz 1679an.
 Frederiko Hesse-Eschwegekoa (Eschwege, 1654ko azaroaren 30a - 1655eko uztailaren 27a), Hesse-Eschwegeren printze oinordekoa.

 Alargun 
Ezkontza dohakabe gisa deskribatu zen. Frederikok Bigarren Gerra Nordikoan parte hartu zuen Polonian, non tiro batez hil zuten 1655. urteean. Leonor ez zen inoiz berriro ezkondu. Beschonekin izandako eskandaluak Suediako gortera itzultzeko lotsatuegi zegoela esaten zen, beraz, nahiago izan zuen Osterholzen bizi, han farmazia bat zabaldu eta hiriko medikua kontratatu baitzuen. Leonor senarraren ondasunen administratzaile eta erregeordea izan zen Germaniako Erromatar Inperio Santuan. Leonorrek alaba, Juliana Hesse-Eschwegwkoa, Suediako gortera bidali zuen bertan hezia izan zedin, bertan Karlos XI.a Suediakoaren emaztea izango zela espero zen, 1672. urtean haurdun geratu zen arte. Leonorrek Suedia bisitatu zuen noizean behin: 1661, 1674a eta 1681. urtean. 1674an egindako bisitan, Lorentzo Magalottik "emakume maltzur, harroputz eta malenkoniatsu" gisa deskribatu zuen, denbora gehiena debozio elizkoietan ematen zuena.Eleonora Catharine in heimatverein-lilienthal.de  (in German) [retrieved 5 January 2015].

 Heriotza 
Leonor Osterholzen hil zen, Bremenen (gero Alemania), eta Altstädter Kirchen lurperatu zuten, Eschwegen. Ondorengo aipagarri batzuk Gilen II.a Alemaniako enperadorea, Nikolas II.a Errusiako tsarra, Victoria Erresuma Batuko erregina, Charles III.a Erresuma Batuko erregea  eta egungo Carl XVI.a Gustaf Suediako erregea dira.

 Erreferentziak 

 Kanpo estekak 

Kategoria:Suediako printzesak
Kategoria:Zweibrückengo kondesa palatinoak
Kategoria:Printzesak
Kategoria:Kondesak
Kategoria:Erregeordeak